
C3uoties  in  hoc  Mularum  facrario  plurimas,  quae 
illud  ornant , hominum  maxime  illustrium  contem- 
plor imagines,  quas  contemplor  laepius,  toties  ani- 
mo meo  obverfatur  Ciceronis  ejusque  amicorum 
exemplum,  qui,  cum  Athenis  in  nobilitata  Aca- 
demiae fpatia  venirent , Platonis,  Carneadis, 
Demosthenis,  Aefchinis  aliorumque  memoria 
magis  movebantur , quam  liquando  eorum  ipforum 
aut  facta  audirent  aut  feriptum  aliquod  legerent. 
Et  non  minus  tamen  mihi  grata  est  data  iis  egregia 
Pifonis  hortatio:  ftudia  ista,  fi  ad  imitandos 
fummos  viros  fpectant,  ingenioforum  esfe;  fin  tan- 
tummodo ad  'indicia  veteris  memoriae  cognoscenda , 
curioforum. 

Nihil  itaque  mirum  me,  hoc  loco  principum  in 
literis  etiam  nostris,  Scaligeri,  C.afauboni, 
Salmafii  imagines  intuentem,  eosque  adeo  viros 
in  meo  mihi  quafi  confpectu  ponentem , gemina 
cogitatione  impleri;  altera,  qua  me  jucunda  illorum 
temporum  delectat  recordatio,  quibus  maximi  hi  li- 
terarum  flatores  Mulis  Orientalibus  aeque  ac  Graecis 
et  Latinis  nomen  dederint ; altera , qua  fimul  laeta 
mihi  de  nostro  aevo  affulget  fpes,  futurum  aliquan- 
do, et  futurum  forte  brevi,  diem  illum,  fervidis 
faepe  votis  exoptatum  , quo  tres  hae  forores  , 
indivulfo  iterum  amoris  nexu  junctae,  mutuam  fibi 
opem  fint  laturae,  atque  inter  eas,  parum  qui- 
dem, quaenam  altera  fit  fuperior,  follicitas,  fum- 
mae  tantum  illius  laudis  futura  fit  aemulatio,  quaenam 
earum  maxime  conetur  omnium  doctrinarum  incre- 
menta promovere. 

Quid  enim  non  exfpectandum , fi  Orientalium 

Mu- 

Mufarum  cultores  a Graecis  et  Latinis  accuratam  et 
uberem  petant  doctrinam ; II  veri  et  pulcri  fenfum ; 
fi  dictionis  nitorem  atque  elegantiam  ? Quid , li 
Philofophos  eorum  confulant , omnium  acudsfimos ; fi 
Hiftoricos  , in  factis  colligendis  et  narrandis  principes ; 
fi  Poetas , tam  fpiritus  magnitudine  quam  orationis 
copia  , ornatu  et  venuflate  infignes  ? Quid  non 
exfpectandum , fi  Literatores,  his  dediti,  Orientali- 
bus etiam  Mulis  debitos  honores  tribuant,  et  tam 
quae  illae  olim  fibi  praestiterint  officia  agnoscant 
grati , quam  ditisfimas , quas  offerant , gazas  in  rem 
fuam  adhuc  convertant?  Nihilne  enim  esfet  quod  hae 
fororibus  fuis  aut  olim  dederint,  aut  etiamnum  dare 
posfint  velintque  ? Posfintne  quidem  er  'velint  dare ; 
quis  vocet  in  dubium,  nifi  qui  in  Orientis  Aftrono- 
mis,  Geographis,  Historicis,  Medicis  ac  rerum 
naturalium  fcrutatoribus  plane  fit  hospes?  Quis  ves- 
trum quidem,  A.  A.,,  quos  mihi,  nuper  paucos 

tantum  carum  thefauros  indicanti , asfenfum  vestrum 
praebere  laetus  memini  ? Dederintne  autem  un- 
quam? dubitet  forte  quis,  cui  non  fatis  in  mente 
verfetur  illius  quidem  temporis  memoria,  quo  Ara- 
bes Europae,  denla  olam  barbariei  caligine  obtectae, 
fi  non  fuavem  eam , quam  fibi , lucem  reddiderint , 
omnino  tamen  ad  illam  luis  ipfius  viribus  recuperan- 
dam et  ftimulum  et  exemplum  praebuerint ; quo 
igitur  gratis  posteris  jucundas  fuarum  virtutum  et 
aemulationis  recordationes  dederint. 

Si  qui  autem  fint , ut  vereor , qui  de  his  dubi- 
tent , esfetne  ullum  mihi  tempus  magis  opportunum 
ad  has  recordationes  commemorando  renovandas 
atque  ex  annalium  monumentis  conquirendas,  quam 
quo  nunc  quidem  novum  prorfus,  atque  alteri  meo 
honorifice  additum.  Historiae  Orientalis  docendae 
munus  folemni  ritu  adeundum  fit  ? Amitteremne 
hanc,  quo  minus  exfpectatam,  eo  avidius  captan- 
dam 

dara  occaftonem,  qua,  hanc ' causiam  agens,  in  illa 
Historia  novam  quafi  copulam  videam,  quae  tres 
has  forores  amice  jungat?  Nonne  hunc  locum  urge- 
rem , qui , uti  literis  Arabicis  fructui  lit  et  gloriae , 
ita  Historiam  Orientalem  de  meliore  nota  commen- 
der, non  vagis  quidem  et  rhetorum  more  exagge- 
ratis five  utilitatis  ejus  live  jucunditatis  laudibus, 
fed  fpeciminibus  ex  ea  petitis,  fed  factis  adeo,  non 
verbis  ? 

I 

Hoc  igitur  confilio  dicam  de  Arabum  meritis  in 
fueris  medio  aevo  inftaurandis.  In  qua  contem- 
platione, fi  tam  literarum  illa  aetate  conditio,  quam 
•Arabum  in  iis  inftaurandis  menta , argumentum 
praebeant  haud  inutile,  tunc  vero,  ut  fimplici  ora- 
tioni auribus  animisque  faveatis,  A.  A.,  uti  a vobis 
etiam  atque  etiam  peto  et  quaefo,  ita  me  vix  dubitare 
finit  infignis  ea,  quam,  ex  hoc  loco  antea  dicens, 
cumulate  expertus  fum,  vestra  omnium  benivolentia. 

Qui- 

Quicunque  vel  levisfime  eam , quae  medio  aevo 
fuit,  literarum  conditionem  confideret,  is,  velit  no- 
lit, decrescentes  literas  cum  florentibus  olim  in  com- 
parationem adducit,  et  in  ipfo  illo  vigore  primam 
infirmitatis  originem  detegit.  Uti  enim  nimia  ho- 
minis fanitas  vel  ipfa  morbus  est,  vel  ftatus  morbofo 
proximus,  ita  videntur  quidem  artes  et  doctrinae, 
quum  maxime  apud  aliquam  gentem  floreant,  fuam- 
que  quafi  maturitatem  habeant,  funesta  decrementi 
apud  eam  gentem  vel  fovere  vel  acquirere  femina, 
fimulque  praenuncia  dare  five  fubiti  five  lento  gradu 
appropinquantis  interitus  indicia;  cum  aut  prae  nimia 
prosperitate  langueant  eruditi , nec  perinde  atque 
debeant  in  laudis  et  gloriae  cupiditate  verfentur , aut 
incenia  molli  otio  reddantur  levia , atque  adeo  recta 
literas  excolendi  vis  pereat  et  ratio  , verae  in  nugas 
degenerent  doctrinae,  earumque  cultores  aut  tan- 

quam  fenectute  incipiant  prope  defipere,  aut,  pue- 
ro* 

rorum  inftar,  tantum  non  balbutire.  Quis  autem 
rem  ita  apud  Graecos  et  Romanos  comparatam 
neget  ? 

Quam  enim  eruditionem  ex  Afia  atque  A cgypto 
accepisfe  feruntur  Graeci ; quam  acceptam , pro  in- 
genio fuo  et  industria,  egregie  perpoliverant;  quam 
perpolitam  ad  faciliorem  magisque  perfpicuam  disci- 
plinae formam  habitumque  reduxerant  , novisque 
artibus  et  doctrinis  amplificaverant ; quam  magis  per- 
Ipicuam  atque  amplificatam  humanitati  promovendae 
infervire  jusferant;  quam  fic  cum  humanitate  junc- 
tam Romani,  cum  eos  puderet  ab  iis  doctrina  vinci 
quos  vicerant  armis,  a Graecis  defumfcrant , nec 
dcfumferant  tantum , fed  auxerant , fcd  firmius  fta- 
biliverant,  fed  per  totum  fuum,  qua  late  patebar, 
imperium  propagaverant,  fcd  ad  barbaras  gentes 
in  ultimis  terris  habitantes  cum  armis  fuis  transtule- 
rant; ea  igitur  eruditio,  aureo  in  primis  A ugusti 

aevo , tam  fublimc  perfectionis  et  gloriae  culmen 
adlcenderat , ut  majus  quidem  vix  attingere  posfe  vide- 
retur. At  vero ,ut  in  fimili,  qua  modo,  comparatione 
verfer , uti , monente  Seneca,  urbium , imperiorum , 
gentium  nunc  floret  fortuna,  nunc  fenescit,  nunc 
interit , ita  literae  in  florentisfimo  illo  masculi  vi- 
goris ffcatu  diu  esfe  vix  posfe  videbantur,  cum  variae 

■ 

cujusvis  generis  vicisfitudincs , morborum  inftar , 
vires  earum  frangere  inciperem , debilitatem  et  de- 
crementum , tanquam  appropinquantis  fenectutis , 
fenfim  iis  inferrent , et  tandem  aliquando  interitum 
minarentur.  Quo  enim  tempore  apud  Graecos  luxu- 
rians eorum  ingenium;  quo  nimia  feriptorum  fubti- 
litas ; quo  quaefitus  orationis  fucus ; quo  nugarum 
et  frivolarum  quaestionum  captatio  decrescentis  eru- 
ditionis haud  dubia  praebebant  indicia;  eo  etiam 
omnia  apud  Romanos  concurrere  et , quafi  agmine 
facto,  confpirare  videbantur,  ut,  quam  literarum 

lau- 

laudem  majores  eorum  languenti  jam  Graeciae  eri- 
puerant, et  ftudio  atque  industria  Romam  transtule- 
rant, eam  posteri  eorum  iterum  amisfuri,  et  fua 
vice  ad  alias  gentes  esfent  traducturi. 

Ne  memorem  enim  omnes,  quae  primae  huic 
malorum  origini  accesferunt,  causias;  ne  dicam  de 
barbarorum  invafionibus , terras,  et  fcholas,  biblio- 
thecas et  doctrinas  delentibus;  ne  loquar  de  aliis ; una 
illarum  fatis  fuperque  detrimenti  literis  attulit , univerfa 
fcilicet  inorum  corruptio,  quae  bellis  civilibus  ortum 
dabat , per  ea  auctam  imperatorum  poteftstem  in 
tyrannidem  vertebat,  per  hanc  iterum,  aut  dominos 
reddebat  vexatores  faevos,  aut  fubditos  vel  adula- 
tores et  levitati  ac  mollitiei  deditos , vel  animo  ca- 
dentes et  desperantes;  cunctos  autem  ita  tam  corpo- 
re quam  mente  fractos , ut , fi  deesfent  quidem  vires 
atque  animus  ad  barbaras  gentes  aut  vincendas  aut 
expellendas,  deeslet  utique  in  doetrinis  discendis, 

aestimandis , excolendis  ardor  ct  lludium , immo 
deesfent  omnia  omnino  fublidia  ad  eas  fustentandas , 
dicamne  ? ah  ad  panem  acquirendum  , ct , quod 
Graecis  et  Romanis  majori  fere  curae  erat,  ad  ipfos 
ludos  et  Circenfes  nccesfaria.  Vultisne  testimonia, 
unus  nobis  ad  ea  fufficiat  Sal  vi  anus,  quinti  fecu- 
li  feriptor,  quando  nobis  cum  Romae  tum  Galliae 
incolas  ejus  temporis  deferibit:  „ Praenoscebatur, 
„ inquit,  captivitas,  nec  formidabatur.  — Itaque 
„ barbaris  pene  in  confpectu  omnium  litis,  nullus 
,,  erat  metus  hominum  , ncc  cuftodia  civitatum. 
,,  Tanta  animorum  vel  potius  peccatorum  coeeitas 
;,  fuit,  ut,  cum  absque  dubio  nullus  perire  vellet, 
„ nullus  tamen  id  ageret  ne  periret.  Totum  in- 
„ curia  et  fegnities,  totum  negligentia  ct  gula,  to- 
„ tum  ebrietas  ct  fomnolentia  posfidebant.  — Sar- 
„ donicis  quodammodo  herbis  omnem  Romanum 
„ populum  putes  esfe  faturatum.  Moritur  et  ridet ! 

Quid 

Quid  igitur?  A.  A.  floruerintne,  rebus  ita  conftitutis, 
artes  et  doctrinae?  an  neglectae  jacuerint  et  exitio 
proximae  in  profundisfimam  ruerint  barbariei  cali- 
ginem? Barbariei  utique  tot  quidem  et  tanta  lunt 
fpecimina , ut  non  facile  vivis  coloribus  deftitucretur 
eorum  deferiptio,  nifi  horrori  vestro,  quem  incute- 
ret ea,  vellem  occurrere:  at  caute  tamen  hic  pronun- 
ciandum  putem,  ne  in  alterutrum  fententiarum  de  hoc 
aevo  extremum  incidamus;  nam  aderant  etiam, quam- 
quam pauci,  qui  literas  colebant  easque  ab  interitu 
prohibere  conabantur.  Et  hinc , nili  totus  fallar , 
alio  potius  nomine  confideranda  est  literarum  tunc 
temporis  conditio,  eo  fcilicet  quo  continua  quidem 
fuerit  luctatio,  fed  et,  in  haud  bene  compoftto  cer- 

t 

tamine , continua  etiam  ignorantiae  et  ignaviae 
victoria. 

Adfuit  omnino  haec  utraque,  quamvis  haud  ita 
aperte,  mox  a primis  inde  aerae  nostrae  feculis, 

quibus  jam  fenfim  labi  incipiebant  artes  et  doctrinae 
plurimae , quantumcunque  nonnulli  Imperatores  eas 
fustentare  conati  fint;  cum  omnia  Vespa  fi  an  i, 
Titi,  Trajani,  Antonini  utriusque  et  privato- 
rum quorumdam  inter  eruditos  egregia  ftudia  red- 
derentur irrita,  tam  Tiberii,  Caligulae, 
Claudii,  Neronis  et  Domitiani  militari  im- 
perio et  dominandi  furore , quam  bellis  disfidiisque 
civilibus  et  barbarorum  invafionibns;  per  quae  tandem 
omnium  animi  ita  cadebant,  ut  ipfe  Seneca  que- 
reretur: „ Ad  fapientiam  quis  accedit?  Quis  dignam 
„ judicat,  nifi  quam  in  tranfitu  noverit?  Quis  Phi- 
,,  lofophiam  aut  ullum  liberale  ftudium  respicit?” 
Ncc  mirum!  Eo  enim  jam  res  devenerat , ut  optimus 
Imperator  Alexander  Severus  filios  pauperum 
deberet  fustentare  ut  doctores  haberent  discipulos. 

Haec  autem  fi  eo  jam  tempore  acciderint,  col- 
ligite quaelo  inde  > A.  A.  quam  magis  funestam 

fe- 

fcquentia  fecula  nobis  offerant  luctationem.  Quan- 
tum enim  bonae  literarum  causfae  opitularetur  Con- 
ftantinus  Magnus,  optimis  ad  augenda  docentium 
ftudia,  honores  et  commoda  legibus,  etiamnum  in 
utroque  Juris  Codice  obviis;  quantum  Julianus 
inftruenda  in  porticu  regio  bibliotheca  ; quan- 
tum Valentinianus,  Valens,  Gratianus  et 
Theodo fius  egregiis  de  eruditione  conft it uttoni- 
bus;  tantum  virium  illis  auferebat  imprudens  ipfius 
Conftantini  de  mutanda  imperii  fede  confilium; 
tantum  Arcadius  aliique,  docentibus  ftipendia 
detrahentes , adulatoribus  fuis  indulgentes , eosque 
eruditis  praeferentes , et  Juris  Civilis  fcientiam 
libertinorum  artificium  facientes.  Hinc  , hinc  uti- 
que tanta  barbariei  victoria , quantam  verbis  potius 
Ammiani  M a r c e 1 1 i n i , quam  meis  defcripfe- 
rim,  cum  ad  eam  horrescat  animus:  .,  Ita  rudes, 
„ inquit,  funt  nonnulli,  ut  nunquam  le  codices  ha- 

„ buisfe  meminerint.  Et , fi  in  circulo  doctorum 
„ auctoris  veteris  inciderit  nomen,  piscis  aut  edulii 
„ peregrinum  esfe  vocabulum  arbitrantur.” 

Quanta  vero  luctatio , quanta  alternis  vicibus  con. 
fpicitur , in  utraque  imperii  fede , barbariei  victoria , 
usque  ad  Caro  lum  Magnum  et  post  ejus  tempora? 
Ne  longus  fim,  fumma  tantum  quaeque  decerpam. 
Meministis  in  Occidente  Romam  ter  uno  leculo 
rapinis  traditam ; Italiam  inter  Longobardos  aliasque 
gentes  barbaras  divifam , et  in  ea  vix  unum  rhe- 
torem Felicem  tunc  cognitum:  meministis  Berytum 
in  Oriente,  cum  celebri  Jurisprudentiae  fchola,  vasta- 
tam; Athenis  lycea  claufa,  negatis  a Justiniano 
docentium  ftipendiis  : meministis  infelices  inter 
Christianos  lites , tam  mutuarum , proh  dolor ! per- 
fecutionum  causfas , quam  literis  maxime  noxias. 
Et  nihilo  tamen  minus  hoc  eruditionis  et  igno- 
rantiae praelium  iterum  reddebatur  anceps.  De 


vic- 


ORATIO.  17 

victoria  certabant  ftrenue  Boethius  ct  C as  fio- 

% 

do  rus,  nobile  par  amicorum;  certabant  pariter 
Benedictini  in  monte  Cafino  Monachi;  certabat 
in  primis  Car  olus  , tam  gloria  quam  meritis 
Magnus,  et  fpem  triumphi  dare  videbatur  vix  du- 
biam. Sed  vero  concidit  illa  brevi  1 Quis  enim  igno- 
rat exiguam  magiftrorum  tunc  temporis  in  docendo 
dexteritatem?  Quis  arctos  Trivii  et  Quadrivii,  quibus 
feptem,  fic  dictae.  Liberales  Artes  includebantur, 
cancellos?  Quis  jejuna  et  arida,  quibus  hae  doceban- 
tur, praecepta , nec  ad  ornamentum  nec  ad  utilitatem 
cuiquam  fructuofa?  Quis  in  primis  ignorat,  omnem 
Ipem  iterum  concidisfe,  tum  ipfius  Car  oli  ct  Lu- 
do vici  Pii,  regni  quidem  non  vero  ingenii  pa- 
terni heredis,  bellis  continuis,  tum  Normannorura 
invafvonibus  et  victoriis,  quae  magnam  Europae 
partem  ita  afflixerunt , ut , teste  illius  aevi  feriptore 
Servato  Lupo,  in  plerisque  provinciis,  ipfaque 

C adeo 

adeo  Gallia , literarum  nuper  adhuc  feracisfima  , 

i 

pauci  finiente  nono  feculo  fuperesfent,  qui  erudi- 
torum nomen  tueri  posfent?  Immo,  fi  vel  hoc  fo- 
Ium  fuisfet,  quis  vestrum  in  ipfis  Conftantini 
Porphyrogennetae  conatibus  non  perfpicit  an- 
cipitcm  illum  luctationis  et  victoriae  exitum?  Diffi- 
cile enim  dictu  est,  utrum  is  five  fuis  five  aliorum 
fcripfis,  quorum  auctor  fuaforque  fuit,  literis  inter 
Graecos,  pro  confilio  fuo,  proluerit,  an  illis  detri- 
mentum attulerit;  cum,  uti  antea  Ifidori  Origines y 
ita  nunc  Eclogae,  quas  ex  optimis  feriptoribus  ex- 
cerpi jusferat  et  colligi,  ignavis  jam  Graecis  ita  fuf- 
ficcrent,  ut,  fragmentis  illis  contenti,  ipfos  auctores 
anriquos  negligerent,  et  tandem  totos  fenfim  finc- 
rent  perire. 

w ' • • * 

In  hac  rali  quidem  literarum  in  Europa  condi- 
tione , quam  de  industria  fufius  defcripfi  ut  fuum 

in  ftau  rationi  earum  ftaret  pretium,  quid  quaefo, 
A.  A.,  finem  imponeret  continuae  huic  et  incer- 
tae luctationi?  Quamvis  enim  ca  infignis  fuerit  utili- 
tatis ad  eruditionem  ab  omni  faltem  interitu  prohi- 
bendam, probaverat  tamen  per  tot  fecula  aperte, 
ejusmodi  fingulorum  hominum  conatus  nihil  ad  do- 
ctrinas inltaurandas  valere,  inter  populos  ita  corru- 
ptos et  inter  fe  divifos,  nifi,  magis  ferena  adfpirante 
fortunae  aura , et  melius  componeretur  certamen , 
et  majori  animo  junctisque  viribus  certa  reportari 
posfet  victoria.  Et  fane , quo  tempore  harum  rerum 
ne  tenuislima  quidem  ostendebatur  fpes,  accidit 
praeter  omnium  optatum,  ut,  quod  toties  frustra 
tentasfent  alii , id , uno  quali  impetu  et  publica 
auctoritate,  tentarent  non  tantum,  fed  vero  perfi- 
cerent Arabes , ct  fic  in  causia  esfent,  ut  dcin  Graeci 
et  Romani,  non  dico,  doctrinas  discerent,  fed  ab 
iis,  quos  pro  barbaris  habuerant,  ex  letifero  quali 

fopore  excitati , in  admirationem  illorum  abrepti , et 
eorum  ardore  inflammati,  exemplum,  quod  imita- 
rentur, fumerent,  et  ad  aemulationem  accenderen- 
tur , ne  eos  puderet  a barbaris  vinci  eruditionis  inter 
fuos  reftituendae  ltudio.  Videamus  igitur  quanta 
cura  et  diligentia  hoc  opus  medio  aevo  aggresfi  lint 
Arabes , quanta  in  primis  eorum  Imperatores , e 
domo  Abbafi  orti  ct  Chaliphae  Abba  fidae 
dicti:  quorum  quidem  merita  co  praeftantiora  funt, 
quo  majores  difficultates  iis  fuerint  fuperandae;  quo 
pauciores  ab  aliis  gentibus  acceperint  ftimulos  aut 
incitamenta;  quo  plus  contra  effecerint  ipfi;  et  quo 
uberiores  inde  redundaverint  fructus. 

Si,  quod  praeclarum,  idem  foleat  esfe  arduum, 
quot  impedimenta  his  Abbafidis  non  fuperanda  erant 
apud  ipfos,  quos  literis  beare  vellent,  Arabas!  In 
tanta  verfabantur  atrocitate  temporum,  in  tanta  per- 
turbatione rerum,  ut  doctrinas  inftaurare,-  in  perdi- 
tis 

tis  quidem  ct  desperatis  videretur  habendum.  Quod 
enim  ab  omni  fere  hominum  memoria  adeo  florue- 
rat elcgantislimae  linguae  indefcsfum  fcudium,  ut  ea 
per  innumeras , praefertiin  Homeiritarum  ct  Corei- 
fchitarum,  tribus  fenfim  perfecusfima  et  maxime  venus- 
ta esfet  reddita ; quae  fcmpcr  obtinuerat  popularis  in 
fentcntiis  et  proverbiis  philofophia;  quae  poetarum 
fumma,  eaque  inter  omnes  omnino , fuerat  aestimatio,  et 
ditisfima,  maxime  in  rebus  gestis  ct  amorum  deliciis 
canendis,  vena;  quae  publice  data  fuerant  ad  poefra 
et  eloquentiam  incitamenta;  qui  maximi,  tam  per 
communem  aetate  aequalium  applaufum  quam  per- 
ennitatis gloriam,  ftimuli;  qui  tandem  jam  pluribus 
feculis  per  integrum  quotannis  menfem  viguerat  erudi- 
torum, et  poetarum  in  primis , totius  Arabiae  conven- 
tus , praefertiin  in  foro  Ocadh,  ad  palmam  in  poefeos 
certamine,  fimulque  celebritatem  palma  majorem, 
comparandam;  ea  igitur  omnia  lludia , illae  concer- 

tationes,  illa  incitamenta  et  praemia,  Moham- 
mede  facto  rerum  domino  et  fub  fuccesforibus 
ejus , Chaliphis  praefertim  Ommiadibus,  vel  intermisla 
vel  penitus  fuerunt  extincta ; cum  illius  quidem  non 
facrorum  tantum  emendandorum  ftudium,  fed  fenfim 
orta  dominandi  libido , horum  autem  continua  per 
omnem  Orientem  bella,  et,  bellis  magis  funesta, 
de  fuccesforc Moham medis  inter  Abubecrum 
et  Alium  disiidia,  omnium  animos  aut  deprimerent 
aut  ad  folius  Corani  ftudium  verterent;  atque  adeo 
duo  fecula  praeterirent,  quae  barbarie  tantam  fere  do- 
ctrinis et  moribus  Arabum  intulerunt  noxam,  quan- 
tam Europae  medium  aevum  integrum.  Et  vel  fic 
tamen  a desperatione  fe  ad  fpem  revocabant  Ara- 
bes; certi  erant  Abbafidae  quasvis  difficultates  fupe- 
rare;  certi  erant  auream  fuis  aetatem  reddere;  et 
.vero  reddiderunt. 

Enim  vero  non  his  tantum  finibus  continetur  eorum 

glo- 

gloria,  fed  perpendite  mecum,  A.  A.,  quam  le- 
ves, immo  quam  nullos,  ad  haec  aliunde  acceperint 
ftimulos.  Incitaverintnc  eos  vicinorum  libi  Graeco- 
rum et  Romanorum , tunc  viventium , industria  ec 
virtutes  ? Praeiverintne  earum  gentium  aetate  aequa- 
les Imperatores  et  Principes?  Dederitne  forte  exem- 
plum Adramyttenus  ille  Theodolius,  qui  moles- 
tiis regnandi,  literas  inftaurandi,  et  populos  emen- 
dandi , molle  clericorum  otium  praetulit , feque 
et  filium  inclufit  monasterio?  Dederitne  Leo 
Ifaurus , qui  Conftantinopoli  et  fcholam  aulicam  et 
bibliothecam  et  doctores , de  cultu  imaginum  ab  eo 
disfentientes,  flammis  tradidisfe  fertur?  Dederitne 
Irene,  cum,  iero  animali  magis  fera,  dolo  cap- 
tum oculisque  privatum  filium  carceri  traderet  mo- 
riturum? Dederitne  aut  Irene  ista  aut  Nicepho* 
rus,  quos , foedere  cum  fi  Jis  femper  Arabibus  bis 
®erque  perfide  fracto  , decertabantur  Abbafidae  ? 

Im* 

Immo  vero , in  fua  potius  patria , in  fuo  ipforum 
animo , meliores  inveniebant  ftimulos  et  liberalia 
mag:c  incitamenta.  Praeiverat  quidem  magnus  im- 
pedator Ali,  Abu  Talebi  filius,  quem  qui  no- 
verit, noverit  omnino  et  eruditionis  principem  er 
eruditorum  Maecenatem;  at  illi  tamen  non  hanc 
causfam  tribuam,  qui  integro  abhinc  feculo  jam  erat 
mortuus.  Aliud  potius  esfe  putem , quod  Abbafi- 
darum,  ipforumque  adeo  Arabum,  animos  ad  eru- 
ditionem tam  inflammaverit  quam  praeparaverit. 
Non  enim , ut  perperam  nonnullis  dicitur , do- 
ctrinarum amor  apud  Arabas  tunc  temporis  peni- 
tus cxtinctus  erat : latebant  in  . plurimorum  animis 
femina  quaedam , quae  irriganda  tantum , ut  ita  di- 
cam , et  ad  maturitatem  perducenda  erant.  Hacc  femi- 
na fparfisfe  olim  et  fenfim  matura  reddidisfe  mihi  qui- 
dem videtur  Poefis;  cujus  cultores  tantum  abest  ut  tunc 

csfent  pauci  aut  Iere  nulli,  ut,  a Mohammedc inde 

usque  ad  Abbafidas , qui  ab  ea  nomen  er  celebrita- 
tem acquifiverint , centenum  fortasle  numerum  ex- 
pleant. Poclis  erat , quae  , uti  loquendi  jus  ct 
normam  fibi  vindicat,  ita  apud  Arabas  linguam  in- 
temeratam fervaverat  et  fervatam  auctamquc  perpo- 
liverat; uti  lenium  veri  ct  pulcri  acuit  , ita  cum 
apud  illos  confervaverat,  foverat  ct  aluerat;  uti  ar- 
dore Tuo  aliorum  ardorem  excitat,  ita  languentibus 
iis  animum  addiderat.  Haec  igitur , tam  confervato 
illo  fenfu  quam  excitato  illo  ardore,  ingenia  eorum 
fenfim  praeparaverat  ad  eruditionem  et  aestimandam 
et  acquirendam  , quemadmodum  Platonis  olim 
ad  philofophiam  Quod  enim  patriae  amor  valet 
ad  heroum  virtutem,  id  poefis  ad  formandum  inge- 
nium, cum  cultores  litos,  ut  magna  et  utilia  au- 
deant , ut  quod  esfc  debeant  velint  fieri , ct  ut  prac- 
ftent  quidquid  difficile  fit  et  gloriofum , non  tantum 
agat,  incitet,  inflammet,  fed  et  vires  atque  ani- 

mum  iis  addat  heroicum.  Poefis  igitur  erat,  quae-, 
uti  postea  Dantium,  Petrarcham,  Bocca- 
cium,  ita  nunc  Abbafidas  reddidit  tam  elegamiorum 
quam  feveriorum  literarum  inftauratorcs. 

Magna  igitur  cum  fuerint  eorum  merita  in  im- 
pedimentis fuperandis ; majora,  in  generofa,  qua  fibi 
fufficiebant  ipfi , animi  contentione  ; maxima  utique  ea 
funt  in  ipfa  literarum  inftauratione,  quam,  quo  fus- 
ceperunt  ardore,  eodem  perfecerunt.  ,,  Tanquam 
„ enim  bona  valetudo,  ut  cum  Cicerone  loquar, 
7,  jucundior  est  eis , qui  e gravi  morbo  recreati  funt , 
„ quam  qui  nunquam  aegro  corpore  fuerunt,  lic 
„ ea  omnia  defiderata  magis,  quam  affidue  percep- 
„ ta  delectant;”  fic  fuavem  esfe  doctrinarum  lucem 
fentiebant  Arabes  tunc , cum  ea  carerent ; fic  igitur 
in  ea  revocanda  omnem  curam  atque  operam  pone- 
bant : idque  non  per  breve  tantum  tempus , uti  plerum- 
que fubito  dcfervefcere  folet  ardor  ejusmodi  vehe- 

mens,  fed,  quod  miremini,  a M an  furo  quidem 
inde,  fecundo  Imperatore  Abbafida,  usque  ad  Mos- 
tafemum,  qui,  a Tataris  Mogulcnfibus  fub  Chane 
Hulac  u victus,  eorum  postremus  fuit;  atque  adeo  a 
a medio  octavo  ad  decimum- tertium  usque  feculum. 
Rem  inchoasle  M a n f u r 0 laudi  ceslit , et  gloriae  fem- 
per  erit  maximae,  cum,  vix  urbe  Bagdado  extructa  et 
in  fedem  regni  conftituta , qua  animi  magnitudine  di- 
vinos honores,  a fanatica  fecta  oblatos,  averlatus  fit 
ac  respuerit,  eo  etiam  ardore  Philofbphicis  et  Ma- 
thematicis disciplinis  Arabum  imbuerit  animos.  Se- 
veriora autem  hacc  fludia  cum  fola  nondum  huic 
genti  placere  poslenr,  admiremini  prudens  Mohdii 
confilium,  qui  hacc  iterum  fuavioribus,  pocli  in  pri- 
mis , qua  praecellebat , ac  Societate  mufica  inftituen- 
da  atque  inftrumentis  muficis  ad  cantum  carminum 
adhibendis,  fapienter  temperavit.  Hacc  ita  feliciter 
juncta  paullo  post  excitandis  eorum  cultoribus  auxit 

ct  ad  emolliendos  ciyiurn  mores  convertit  Harun 
Rafchidus,  qui,  quod  ftudii  ad  doctrinas  inftau- 
randas  dedit  exemplum  in  familiari  cum  CaroTo 
Ifylagno  literarum  commercio , id  etiam  justitiae 
ct  probitatis  amoris  praebuit  populis  fuis,  ut,  non 
folum,  tanquam  Aristides  ab  Athenienflbus,  hic 
unus  post  hominum  memoriam  ab  Arabibus  fimili 
fere  cognomine  Justus  fit  appellatus,  verum  etiam, 
a Rafchido  laudari,  in  proverbium  de  homine 
erudito  ct  probo  apud  eos  abierit.  Omnes  autem 
illos  magno  intervallo  post  fe  reliquit  Ma munus, 
qui  , uti  ingenio  , doctrina  , confilio  et  pertinaci 
animo,  ita  felici  propofiti  fuccesfu  dubium  reddi- 
dit , an  in  doctrinarum  commoda  meliorem  linquam 
principem  univerfa  dederit  antiquitas:  unde  et  ex 
eo  tempore,  quo  vixit,  inftauratio  literarum  apud 
Arabas  femper  computabitur , cum  ad  hujus  exem- 
plum fe  conformarint  quotquot  deinceps  Imperato- 
res 

res  aut  ab  eruditione  aut  ab  ejus  patrocinio  nominis 
famam  fint  asfecuti.  Unum  ex  his  nominasfc  fuffi.- 
ekt  Wathccum,  cui  maximam  omnium,  et  fere 
invidendam , prudentiae  civilis  laudem  tribuit  histo- 
ria, quod  in  toto  ejus  regno  nc  ullus  quidem  fuerit 

• mendicus.  Atque  his  fane  omnibus , fi  in  literis,  ut 
>M  a munus,  fumma  non  attigerint,  pulcrum  ta- 

• men  erat  in  fecundis  tertiisque  confistere.  Ne  hos 
autem  fingulos  percenfeamus , datis  potius  fpec.imini- 
bus  expleamus'  quam  de  horum  Abbafidarum  meri- 
tis concitavimus  exfpectationem , cum  eorum , quae 
requirantur  ad  literas  excolendas , nihil  omnino , 
quod  fciam,  fecerint  reliquum,  fed  participes  fint 
ejus  laudis,  quam  optimi  aliarum  gentium  principes 

• fummo  fibi  jure  fint  confecuti. 

Si  Romani  olim,  quamquam  tantum  finguli,  cum 
Athenas  omnium  doctrinarum  nosfent  inventrices ; 
inde  etiam  artes  agresti  Latio  inferendas  esfe  recte 

cen fuerint;  ii  ipfc  quidem  Cicero  eas  adierit,  et 
filium  Inum  eo  tanquam  ad  mercaturam  bonarum 
artium  miferir;  quantum  hoc  nomine  iis  praecellue- 
runt  Arabes ! Apud  hos  enim  doctrinas  ex  omni 
terrarum  regione  petere  nec  lingulis  ac  privatis,  nec 
fortunae  relinquebatur  arbitrio , fed  opus  hoc  ipfi 
fuscipiebant  Imperatores , fuscipiebat  prae  omnibus 
M a munus,  Dicamne  de  ejus  cura  in  optimis 
cunctarum  gentium  libris  conquirendis  ? Obftupes- 
cimus  ad  ejus  ftudium  et  prudentiam.  Eruditos, 
qui  diverfas  edocti  esfent  linguas,  omnes  convocat; 
cum  auctorum  tum  librorum,  quibus  Graece,  Per* 
fice,  Chaldaice,  Syriace,  Aegyptiace  illufixatae  fint  do- 
ctrinae, nomina  expiscatur  et  merita ; indicato  ingenti 
voluminum  numero , ad  Graeca  obtinenda  Graeco- 
rum imperatores  adit,  ad  cetera  fuis  fumtibus  coe- 
menda familiares  fuos  in  Syriam , Armeniam  atque 
Aegyptum  mittit , qui  reduces , fpoliis  Orientis 

onusti,  immenfos  numero  attulerunt  codices.  Lo. 
quarne  de  ejus  ardore  in  augenda  per  alias  gentes 
doctrinarum  fcientia?  Nihil  ad  has  res  negligebat. 
Uti  enim  Romanos  non  puduit  a libertino  Graeco , 
Livio  A n d r o n i c o , Tragoediam  primum  discere , 
ita  ncc  Mamunum,  licet  Imperatorem,  a fervo 
Graeco  ulterius  inftitui  in  dilectis  fibi  disciplinis  Ma- 
thematicis. Dicamne  de  eruditis  undique  ad  le 
vocandis?  Illuftre,  fi  quis  unquam,  et  vere  re- 
gium praebuit  exemplum.  Audiverat  ab  illo  fer- 
vo , vivere  adhuc  Conftantinopoli  Leonem 
Philofophum,  quamquam  omni  Imperatoris  fui  ira 
cumulatum ; mox  ipfum  largisfimis  ftipendiis  in  au- 
lam fuam  invitat;  non  audentem  prae  metu,  per  le- 
gatos a Michaele  Balbo  petit , flagitat  ; nec 
flagitat  tantum,  fed , datis  literis  multisque  donis  ad- 
ditis, ut  votorum  fiat  particeps,  pacem  ei  perpe- 
tuam et  centena  aliquot  aureorum  millia  offert.  Quo- 

ilam  autem  putetis  fuccesfu  ? Pudet  dicere.  Tmperator 
Graecus  Arabi  gloriam  eruditionis  invidet;  cedere  ei 
Philofophum  negat ; et  M a m u n us  id  tantum  libi  re- 
lictum videt  folatii,  ut  invidiam  Imperatoris  Graeci, 
reportatis  de  eo  victoriis,  puniat;  cum  Philofopho  au- 
tem literarum  commercium  de  rebus  Mathematicis  in- 
ftituat , et  hac  via  ab  eo  doceatur  eunique  doceat. 

Quos  igitur  vel  jam  posfidebant  vel  hoc  Mamuni 
ftudio  ab  omnibus  fere  gentibus  acquifiverant  codi- 
• ces , ad  hos  Arabice  vertendos  alteram  curam  fuam 
impendebant  Abbafidae.  Uti  enim  Graecos , Phi- 
lofophorum  in  primis,  libros  vertendos  continuo 
mandaverat  Cicero,  et  haud  paucos  ipfe  Latine 
verterat,  ita  certatim  Abbafidae  alios  verti  curant, 
alios  ad  ingenium  gentis  fuae  accommodari  et  in  Ara- 
bum quafi  folum  transferri.  Nonnullos  libros,  ad 
quasdam  quidem  doctrinas,  transferri  jam  jusferat 

M a n f u r u s , horum  numerum  auxerat  R a f c h i d u s , 

et  ad  plures  disciplinas  extenderat;  verfionibus  au- 
tem, non  omnibus  forfan  ex  ipfo  textu  Graeco, 
fed  nonnullis  ex  Syriacis  ejus  verfionibus  tantum 
factis,  adeoque  defectuum  plenis,  quae  fitim  qui- 
dem lenire,  non  explere  poterant.  Praecipua  ve- 
ro gloria  Mamuno  iterum  et  Motcwaccelo 
fervata  erat:  hi  non  ex  rivulis  Syriacis  haurire, 
fed  ad  fontes  ipfos  recurrere;  hi  optima  quaeque 
omnium  doctrinarum  opera  feligcrc;  hi  aut  n elio- 
res  aut  novas  eorum  omnium  verfiones  inftituere; 
hi  eas  non  e Graeca  tantum  lingua , ut  vulgo 
creditur,  fed  et  Perfica,  fed  Syriaca,  fed  Chal- 
daica , fed  Aegyptiaca  , quin  ex  Indica  confi- 
cere, fusceperunc.  Immo  tanta  fuit  duobus  his 
Chaliphis  hac  in  re  perficienda  animi  contentio , 
ut  focietatem  interpretum  inftituerint , quorum , ad 
folos  Medicos  vertendos,  quadraginta  fex  funt  co- 
gniti, et  ex  his  nonnulli,  qui,  ad  Graecam  lin- 

guana  probe  addiscendam  , ipfam  Graeciam  adio 
runt;  rantus  fuit  cujusdam  privatorum  hominum  fa- 
miliae ardor,  ut  illi,  Abu  Soleimane  teste,  ad 
translationes  eas  promovendas  quingentos  lingulis 
menfibus  impenderint  aureos.  Junctis  igitur  his  plu- 
rimorum, ad  alia  etiam  opera,  viribus  tribuendum 
est,  quod  Hermes  Trismegistus,  Plato, 
Aristoteles,  Theophrastus,  Euclides, 
Apollonius  Pergaeus,  Pappus  et  Hero 
Alexandrini,  Archimedes,  Ptolemaeus, 
Hippocrates, Galenus,  Dioscorides,  Por- 
phyrius,  Cebes,  Bidpai,  immo  Patres,  qui 
dicuntur,  Eccleliaftici , pluresque  alii,  ab  Arabibus 
fua  lingua  potuerint  legi ; quodque  etiamnum  non- 
nulla horum  aliorumque  veterum  opera,  jam  La- 
tine  edita,  plura  vero  fcripta  tantum,  Arabice  fu- 
peffint,  quae  Graece  aut  partim  aut  integra  diu 
perierint , hic  vero  loci  non  recenfenda. 

Obo. 

Obftupescitis , A.  A.  ad  recordationem  Herculei 
hujus  laboris  in  tot  voluminibus  vertendis , quorum 
et  numerus  et  moles  terrorem  afferunt;  obftupcsci- 
tis  ad  immenfos  fumtus  , quos  illa  requiliverint , 
non  dico  fi  vertenda  aut  commentariis  illuftranda , 
fed  fi  vel  folum  deferibenda  ea  fuisfe  cogitetis,  et 
vero  deferipta  esfe  tanta  copia,  ut  per  omnem  Orien- 
tem fuerint  abunde  disperla!  Et  fic  tamen  minimam 

adhuc  eorum  industriae  partem  vidimus.  Si  femper 

admirati  estis , ex  eorum  meritis , Ptolemaeorum, 
Pififtrati , Aristotelis,  et  Attalicorum  re- 
gum, fi  Afinii  Pollionis,  Augusti,  Tiberii, 
Trajani,  aliorumque  in  Bibliothecis  inftruendis 
curam ; fi  C a r o 1 i Magni  in  Germania , Gallia 
atque  Italia,  fi  Alfredi  in  Anglia,  fcholas  publi- 
cas inilituendi  ardorem ; admiremini  non  minus  prin- 
cipum  Abbafidarum  in  iisdem  fimilibusque  inflitutis 
munificentiam  et  ftudium , ut  literae  majora  incre- 

menta  caperent.  Vultisne  fingulorum  exempla?  e 
magno  numero  pauca  tantum  feligamus.  Acade- 
miam , ad  quam  tam  Judaei  et  Christiani , quam  Ara- 
bes  admittebantur , Bagdadi  conftituit  R a fc  h i d u s , 
infiamiter  auxit  Mamunus,  inftaurayit  d ein  et 

O 

ad  magnum  gloriae  culmen  perduxit  Mos  t an  fe- 
rus; alias  inftruxerunt  alii  tum  Cufae,  Basrae, 
Cahirae,  Alexandriae,  tum  in  ipfa  Chorasmia , et 
Fesfae  ac  Maroccae , quin  jam  ineunte  feculo  octavo 
Cordubae  in  Hispania , et  quacumque  tandem  dein- 
ceps in  ultimas  terras  aut  arma  fua  aut  imperium 
extenderint;  tanto  quidem  illas  numero , ut  Leo 
Africanus  in  fola  Africa  triginta  celebres,  in  Afia 
vero  longe  plures  memoret.  Scholis  his  publi- 
cis , ad  omne  doctrinarum  genus  indituris , addi- 
derunt in  urbe  regia  Mamunus  et  Mostanfe- 
rus  hospitia  in  doctorum  commoda  aliaque  aedifi- 
cia magnifica;  addiderunt  ubique  locorum  plurimi 

principes,  a Rafchido  inde  ad  fcculum  usque 
tertium  decimum,  inftituta  theoretica  ct  practica  ad 
artem  in  primis  IVIedicam  excolendam ; addiderunt 
alii,  eum  et  Mamunum  imitati,  Obfervatoria  in 
Astronomorum  ufum  plurima,  tum  alibi  tum  in 
ipla  etiam  Mecca  dein  exftructa -ne  loquar  de 
Collegio,  quod  dicitur,  Mostanfcrico , a penulti- 
mo  Abbafidarum  Chalipha  tanquam  auctore  nomi- 
nato, et  ubique  celebratisfimo.  Quid  porro  Biblio- 
thecas publicas  memorem,  quarum  notisfimae  Bag- 

i 

dadenfis,  Alexandrina,  Cahirenfis  et  Maroccana, 
quae  ex  magna  parte  in  Escurialenfem  tranfiit , 
Fesfana  etiam,  Tunetana  ct  Conftantinopolitanae 
plures,  tot  voluminum  millibus  conftitisfe  dicuntur, 
ut  numerus  ille , non  minus  quam  in  nonsfima 
Alexandrina , a Ptolemaeis  olim  inllructa , om- 
nem fere  fidem  fuperare  nonnullis  vifus  fit.  N ec  ta- 
men miramur  illum  numerum , cum  Arabum  ardor 

E 3 in 


38  J.  W I L L M E T 

in  Bibliothecis  inftrucndis  tam  infignis  esfet,  ut  non 
tantum  postremus  Chalipha  M osta  femus,  ad 
finem  jam  fere  vergente  imperio,  alteram  adhuc 
Bagdadi,  narranre  Kachreddino,  ufui  publico 
dicaverit,  fed  et  ctiamnum  luperlic  deferiptio  Biblio- 

A 

thecarum  in  Hispania,  cum  Arabibus  lubjecta  esfet, 
plusquam  feptuaginta  numero. 

Haec  autem  omnia  fi  mente  revolvamus,  difficile 
dictu,  quid  in  his  Imperatoribus  magis  venerari  li- 
ceat, fummumne  literarum  excolendarum  ftudium , 
an  munificentiam  in  fumtibus , eo  eonfilio,  expen- 
dendis vere  regiam ; ita  quidem,  ut,  fi  pro  theatris 
fuis  Athenienfes  dederint  proventum  tributi , ad 
fuintus  bellicos  ferendos  impoliti , illi  non  pro  thea- 
tris , fed  doctrinis,  non  tributa  impolita,  fed  the- 
fauros  illos  confecrarent,  quos  ex  victo  fere  toto 
Oriente,  et  dirisfima  in  primis  Perfia,  fibi  belli 
jure  comparasfent  immenfos.  Non  modo  enim 

mi- 


ORATIO. 


39 


mirabile  est,  fed  prodigio  fimilc,  quidquid  vel  fece- 
rint vel  impenderint,  ut  quoslibet  ad  laborem  et 
laudem  incitarent;  nec  fane  quidquam  novi,  quod 
hic  fruftra  requiratur.  Estne  aemulatio,  inter  peri- 
tiores  et  minus  peritos  excitanda  et  fovenda?  Exci- 
tabatur ca,  inftitutis  Bagdadi  et  Basrae  Societati- 
bus eruditorum  Laterariis,  immo  fub  Imperatore 
Mohdio  Societate  Mufica;  fovebatur  ea,  creato 
.Marbadi , quales  olim  Ocadhcnfis  ct  post  multa  ad- 
huc fecula  Fesfanus  erant,  conventu  poetarum  et 
oratorum  annuo  , ad  concertationem  de  praemiis 
compofito.  Suntne  ftipendia?  Dabant  ea,  non  par- 
ea illa,  nec  forti  cujusdam  Diogenis  forfan  apta, 
fed  ad  ftudiorum  fructus,  fed  ad  vitae  genus  ac- 
commodata , fed  lautisfima ; hisque  Attalicis  quafi 
conditionibus  fummos  viros  ad  fe  accerfebant undique. 

• Suntne  peritiae  aut  laboris  et  industriae  praemia?  Quis , 
ut  hacc  tantum  fumam,  quis  Ra  fchido  fimilis,. 

qui , ut  remunerationi  locus  esfct , fervam  erudi- 
tam, quam  folo'  jusfu  fuo  liberare  posfec , viginti 
aureorum  redemit  millibus?  Nec  facile  in  historia 
invenies  exemplum,  quale  Mamuni,  qui  pro 
unius  Aristotelis  verlionc  Arabica  tot  auri  folvo 
bat , quot  esfent  cujusque  voluminis  Graeci,  pondera. 
Neque  tibi  occurret  alterum  ejusdem  Principis  fac. 
tum , qui , foloecismum  in  fermone  Arabico  a fe 
commisfum  quum  modeste  emendaret  quidam  Gram- 
maticus , tantum  abest  ut  de  injuria  fibi  Imperatori 
facta  quereretur,  ut,  meliora  edoctus,  reprehen- 
denti quinquaginta  denariorum  donaret  millia.  Mit- 
to honores , quos  doctis  quibusque  viris  tribuebant 
fummos,  et  raram  illam  Watheci  erga  praece- 
ptorem fuum  venerationem,  qua  ei  advenienti  de 
throno  fuo  non  tantum  asfurgebat  atque  ibat  obviam , 
fcd  et  aegre  hoc  ferentibus  aulicis  eodem  fere  dicto, 
quo  fuis  patrum  nostrorum  memoria  H c n r i c u s I V , 

respondebat : eumne  fatis  unquam  venerer , cui  et 
linguae  ufum  et  Deum  ea  laudandi  animum  debeam  ? 
Mitto  familiare , quod  cum  eruditis  exercebant , 
commercium,  five  Judaei  eslent,  five  Christiani, 
five  Mohammedis  asfeclae;  quarum  rerum  omnium 
fpecimina  cumulare  infinitum  fit.  Mitto  eruditionis 
exempla , quae  dederunt  illi  Imperatores , qui  nutu 
fuo  Afiam,  Africam,  partemque  Europae  infignem 
regebant,  quosque  tamen  in  doctrinis  praeire  vide- 

i 9 

mus  ut  Antoninos.  Mitto  tandem  illustre  exem- 
plum , quod  praebuit  praefertim , uti  fere  in  om- 
nibus , ita  et  hoc  nomine , M a m u n u s , non  tantum 
ad  dimetiendum  telluris  ambitum  fuafor  ct  adjutor, 
verum  etiam  Astronomicarum  oblervationum , tum 
Bagdadi  tum  Damasci  inftitutarum , auctor , quae  non 
nifi  ejus  morte  in  termisfae  funt,  ex  quibus  tamen  notisfi- 
mae  illae  ortae  funt  Tabulae  Mamunicae,  etiamnum 
in  Bibliotheca  Escurialenfi  obviae , quae  aevum  tule- 

runt,  quibusque  fi  aliis  postea  compofitis  non  prae* 
celluerint  Arabes,  fed  tantum  praetulerint  facem, 
id  quod  potuerunt,  tempori  tribuamus,  quod  fece- 
runt, ipfis. 

Dies  me  dicentem  deficeret,  fi,  uti  animo  volve- 
ram , fructus , quos  inde  perceperint  Iiterae , per  lingu- 
las disciplinas  fingulasve  gentes  eommonftrare  vellem ; 
cum  totus  Oriens  ad  horum  Imperatorum  exemplum 
luerit  compofitus;  cum  eorum  ardor  in  omnium 
eruditorum  animos  transierit;  cum  ille  etiam  apud 
vicinas  gentes  plurimos  Principes  et  fubditos  iis  red- 
diderit aemulos;  cum  tandem  in  omni  doctrinarum 
genere  Icriptores  protulerit  fere  innumeros.  Ardo- 
ris illius  apud  privatos  homines  excitati  fit  exemplum , 
quod  cum  Philolophus  Jahja  Jbn  Jahjae  ge- 
minum Alexandri  Aphrodifaei  commenta- 
rium in  duo-  Aristotelis  opera  plusquam  centum 
aureorum  pretio  vellet  emere , libros  eos  cum  non* 

nullis  aliis  mox  alteri  fervidiori  ter  mille  aureis  vide- 
rit venditos : ubertatem  illam  fcriptorum  vel  inde  col- 
ligite, quod , in  lola  quidem  Historicorum  clasfe, 
Hagji  Chalipha  recenfuerit  mille  et  trecenta 
opera.  Quid  plura?  A.  A.  vos  ipfi  fedeatis  judi- 
ces , an  quis  unquam  literas  majori  cura  foverit 
Abbafidis;  et  non  ne  posteris  eorum  cum  Quin- 
ctiliano  dicere  licuerit:  „ Tot  nos  pracceptori- 
„ bus , tot  exemplis  inftruxit  antiquitas  , ut  pos- 
„ fit  videri  nulla  forte  nascendi  aetas  felicior,  quam 
„ nostra,  cui  docendae  priores  elaboraverunt!” 
Utinam  igitur  nobis  aliquando  adfint , qui , N e- 
potis,  Suetonii,  aut  Plutarchi  et  Laertii 
inftar,  eorum  Imperatorum  vitas  et  merita  deferi- 
pferint!  Urinam  nobis  adfint,  uti  adfunt  Arabibus , 
qui  eorum  laudes,  ut  Virgilius  et  Horatius 
Augusti  et  Maecenatis,  carminibus  praedicave- 
rint ! At  vero , fi  vel  ulla  unquam  de  iis  obmutes- 

ceret  vetustas,  nulla- tamen  conticescet  aetas  de  fum* 
mo  inter  eos,  Mamuno,  quem  non  adulatorum 
laudes  fed  facta  probant  in  bellis  Ca  e far  em,  in 
Senatu  Catonem,  in  eruditorum  conventibus  An* 
toninum,  quique  gloriolb  Maximi  titulo  condecora- 
bitur, quamdiu  maximus  dicetur  qui  optimus , atque 
optimus , qui  de  humano  genere  optime  fit  meritus.. 

Tam  multas  vero  imagines,  ut  cum  Cicerone 
loquar,  non  folum  ad  intuendum  verum  etiam  ad 
imitandum , fummorum  virorum  expresfas , quum 
feriptores  Arabes  nobis  reliquerint  , quas  nobis 
feni  per  proponere  atque  animum  et  mentem  nostram 
ipfa  earum  cogitatione  conformare  posfimus,  jam 
nemo  quidem  erit  tam  injustus  rerum  exiftimator ,. 
qui  dubitet,  fitne  adhuc  commendandum  Historiae 
Orientalis  {ludium;  cum,  quae  pauca  de  rebus  ges- 
tis Arabum  diximus  , fi  fpeciminibus  ex  reliqua 

aliorum  temporum  ceterarumve  gentium  Orientis 
historia  explicare  vellem , oratio  posfit  esfe  infinita. 
Quid  autem  eam  dilatem  ? Vos  testor , qui  aut  hujus 
Civitatis  aut  Illustris  hujus  Athenaei  curam  geritis, 
Viri  Amplisfimi ; Vos  testor,  quibus,  pro  vestra 
rerum  intclligentia , adeo  de  ejus  utilitate  perfuafum 
est ; Vos , quibus , pro  eo  quo  confpicui  estis  lite- 
rarum  omnium  promovendarum  amore,  tanta  etiam 
Orientalium  cura  est,  ut  Historiae  Orientalis,  cum 
Civilis  tum  Literariae  , docendae  munus , antea 
inauditum,  non  dicam,  primi  in  hac  urbe,  quod 
magnum  esfet,  fed  primi  in  univerfa  Europa,  quod 
maximum  est,  pro  fapientia  vestra  decreveritis;  idque 
hoc  quidem  tempore , quo , cum  multa  ftnt  quae 
aetatem  nostram  prae  prioribus  ornent,  tum  vero 
illud  haud  inter  minima  cenfendum  fit  ftudium,  quod 
in  indagandis  priscarum  gentium  rebus  verfetur. 
Mihi  vero , fi  difficilis  quidem  haec  at  jucundisfima 

tamen  provincia,  lingulari  vestro  favore,  fit  oblata, 
haec  eo  in  primis  nomine  valde  accepta  est,  et  maxi- 
mas, quas  capere  potest  animus,  Vobis  agere  jubet 
gratias,  quod,  fi  vel  huic  operi  impar  fim , decre- 
tum  (altem  illud  vestrum  indicia  praebeat  Iaetisfi- 
ma , conatus  meos  ad  literas  Orientales  excolendas 
Vobis  haud  plane  displicuisfe.  Si  vero  meae  mc 
deprimat  tenuitatis  fenfus , demisfum  tamen  animum 
meum  ea  fpes  allevat,  nec  mihi  ardorem  defuturum, 
ncc  Vestrum  unquam  favorem  cesfaturum  es(e  cur- 
renti calcar  addere , ut,  fi  vel  mihi , five  virium  de- 
fectu five  temporum  injuria,  non  liceat  esfe  tam  felici 
ut  publice  praestem  quae  velim,  id  faltem confequar , 
ut  alios  ad  Orientalia  ftudia  ardore  meo  accendisfe,  et 
viam  ad  majora  olim  praedanda  monitis  et  exemplis 
praeparasfe  dicar.  Harum  igitur  literarum  Vos  (itis 
femper,  ut  estis,  patroni!  Atque  hoc  etiam  nomi- 
ne, quanta  inftauratae  eruditionis  ubique  terrarum 

celebretur  laus  M a mu  ni,  tanta  ornatae  atque  am- 
plificatae iit  Vestra  apud  gratos  femper  posteros ! 

Et  bacc  quidem  ornatae  atque  amplificatae  omnis 
eruditionis  laus  jam  Vestra  est,  Clarisfimi  omnium 
doctrinarum  Profcsfores,  collegae  mihi  conjunctisii- 
mi.  Quod  enim  infigne  Mamuni,  exiguo  viginti 
annorum  fpatio  literas  inilaurantis , exemplum  nos 
docuit , quantum  quidem  junctis  viribus  in  literarum 
commoda  brevi  tempore  pracftari  posfit,  id  Ves- 
trum , fi  quod  unquam , confirmat  ftudium , quo 
hujus  Athenaei  fplendorem  paucisfimis  annis  ad  tan- 
tum perduxistis  culmen , ut  dubium  fit  an  ulli  cedat. 
Hujus  igitur  gloriae  cum  me  faciatis  participem,  Voa 
quidem,  quibus  etiam  Orientales  non  fordent  lite- 
rae , operam  perderem , fi  Historiae  Orientalis  ftu- 
dium Vobis,  rerum  peritis,  vellem  commendare, 
cujus  necesfitatem  Vos  ipfi  mihi,  hanc  provinciam 

nacto,  luculenter  estis  testati.  Quo  itaque  libenti 
animo,  per  omne  quo  hic  docui  tempus,  literis 
Orientalibus  favistis  et  me  amicitia  vestra  estis  com- 
plexi , eo  etiam  et  illis  et  mihi  favere  pergite.  Re- 
ducantur , Vobis  praeeuntibus,  felicia  illa  S caliger  i, 
Cafauboni,  Satmafii  tempora,  vel  potius,  ita 
ad  ingenium  nostri  aevi  adaptentur,  ut  inter  omnes 
difciplinas  intima  fit  cognatio,  idemque  eas  jungat 
verae  eruditionis  ftudium.  Det  Tua  in  primis ; 
Lennepi  carisfime , disciplina  literatores , qui 
Historiae  etiam  Orientali,  uti  fitrenuam  navent 
operam , ita  ad  eam  non  rivulos , five  illarum  gen- 
tium, quibus  Oriens  vix  erat  de  nomine  cognitus, 
five  turbidos  illos  feriptorum  medii  aevi  confecten- 
tur , fed  ex  ipfis  fontibus  Orientalibus  hauriant ; ut 
his  etiam  meritis  crescat  et  Tua  et  Vestra  omnium 
et  hujus  Athenaei  gloria ! 

Immo  haec  fparta  Vobis  Jcmandaca  est,  Juvenes 
optimi,  qui  tanto  ardore  in  literas  Orientales  in- 
cumbitis, quanto  quis  maxime;  haec  Vobis  etiam, 
qui,  laudabili  inftituto,  Graecos  et  Latinos  feriptores 
nocturna  et  diurna  manu  verfatis.  Eos  quidem  par- 
vi facere,  est  eos  non  nosfe.  At  commonftrarunt 
tamen  principes  illi  viri , quorum  non  fine  venera- 
tione fpectatis  imagines,  etiam  fororio  vinculo  Mufis 
his  Arabicas  non  infeliciter  jungi.  Quamvis  enim 
non  is  fim  nec  haberi  • velim , qui  Arabas  commen- 
dem quo  nomine  Graecis  et  Latinis  longe  cedant, 
cum  intime  mihi  perluafum  fit,  nimias  laudes  haud 
minus  nocere,  quam  imperitorum  clamores  et  vitu- 
peria:  haud  tamen  erubesco  aperte  palamquc  dice- 
re, Historiae  illorum  Itudium  esfe  tam  ad  utilitatem 
uberrimum,  quam  ad  fuavitatem  jucundisfimum ; 
nili  inutile  aut  injucundum  fit  gentes  aognosccre  ct 
antiquisfimas  et  literis  aeque  ac  rebus  gestis  confpi- 

cuas.  Sunt  forfitan,  fateor,  res  magis  necesfariae 
et  minoris  operae;  at  nostis  lepidum  Ciceronis 
ad  ejusmodi  fermones  refponfum:  „ tamen  ego  me 

4 

„ P h i d i a m esfe  mallem , quam  vel  optimum  fabrum 
„ tignarium.”  Videant  igitur  alii  fibi  viam  illam  ope- 
rariorum aut  bajulorum  expeditiorem  ad  vulgi  plau- 
fus  et  vilem  mercenariorum  quaestum,  fed  (liceat 
iterum  Ciceronis  verba  in  rem  meam,  vertere) 
Vos  femper  ita  lentiatis,  talem  vos  ardorem,  talem 
industriam  et  vestrae  laudi,  et  literarum  incremen- 
tis, et  vero  patriae  debere.  Caveamus  igitur  junctis 
viribus,  caveant  et  provideant  posteri,  ne,  aut  fo- 
cordia  aut  perverfo  procelloforum  ingeniorum  ftudio , 
redeat  unquam  funestum  istud  barbariei  aevum ; 
fed , fi  quid  vota  mea  valeant,  floreant  in  patria 
nostra  , floreant  in  hac  urbe , artes  et  doctrinae 
verae  tot  feculis , quot  floruerint  olim  Bagdadi ! 

